
ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 816 

4 Σεπτεμβρίου 1996 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παράταση ημερομηνίας υποβολής αιτήσεων και κατα¬ 
βολής της πρώτης, δεύτερης και τρίτης δόσης 
χρεών οφειλετών σεισμοπλήκτων περιοχών Νομών 

Κοζάνης, Γρεβενών . 1 

Παραχώρηση άδειας για την ίδρυση, λειτουργία και 

εκμετάλλευση καζίνο στη νήσο Σύρο . 2 

Επανακαθορισμός του στόχου του Προγράμματος Κοι¬ 
νωνικού Τουρισμού Ιούνιος 96 - Μάιος 97 . 3 


ΥΠΟΥΡΠΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1094150/7628-20/0016 (1) 

Παράταση ημερομηνίας υποβολής αιτήσεων και καταβο¬ 
λής της πρώτης, δεύτερης και τρίτης δόσης χρεών 
οφειλετών σεισμοπλήκτων περιοχών Νομών Κοζάνης, 
Γρεβενών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγ. 2, 3 και 6 του άρθρου 9 του 
Ν. 2386/86 (ΦΕΚ 43 Α') για ρύθμιση βεβαιωμένων χρεών 
προς το Δημόσιο (σεισμόπληκτων περιοχών). 

2. Τις διατάξεις της παραγ. 13 του άρθρου 15 του Ν. 
2198/1994 (ΦΕΚ 43 Α’) που εφαρμόζονται στην παρα¬ 
πάνω περίπτωση και με τις οποίες παρέχεται εξουσιοδό¬ 
τηση στον Υπουργό Οικονομικών να παρατείνει με απο¬ 
φάσεις του την ημερομηνία κατάθεσης των αιτήσεων και 
πληρωμής των δόσεων της ρύθμισης αυτής. 

3. Το γεγονός ότι σημαντικός αριθμός οφειλετών των 
σεισμόπληκτων περιοχών της χώρας ζητούν να υπαχθούν 
στη ρύθμιση των ανωτέρω διατάξεων. 

4. Την αριθμ. 411 /24.1.1996 (ΦΕΚ 58 Β’) απόφαση του 
Υπουργού Οικονομικών, με την οποία εκχωρούνται αρμο¬ 
διότητες στους Υφυπουργούς Οικονομικών, αποφασί¬ 
ζουμε: 

1) Παρατείνουμε μέχρι και 16 Σεπτεμβρίου 1996 την 
ημερομηνία κατάθεσης αιτήσεων και πληρωμής της πρώ¬ 
της, δεύτερης και τρίτης δόσης για ρύθμιση οφειλετών 
των παραγράφων 2 και 3 και 6 των διατάξεων του άρθρου 
9 του Ν. 2386/1996 που αφορύν ρυθμίσεις χρεών οφειλε¬ 


τών σεισμοπλήκτων περιοχών στις Δ.Ο.Υ. των Νομών Κο¬ 
ζάνης, Γρεβενών. 

2) Η πληρωμή όλων των οφειλομένων δόσεων πρέπει να 
γίνεί μέχρι την παραπάνω ημερομηνία. 

3) Η παρούσα παράταση δεν επηρεάζει την πληρωμή 
των επομένων δόσεων της ρύθμισης. 

Η παρούσα απόφαση, που δεν προκαλεί δαπάνη στον 
Κρατικό Προϋπολογισμό, να δημοσιευθεί στην Εφημερίδα 
της Κυβερνήσεως. 

Αθήνα, 23 Αυγούστου 1996 

Ο ΥΦΥΠΟΥΡΓΟΣ 

ΓΕΩΡΓΙΟΣ ΑΝΩΜΕΡΙΤΗΣ 

- 4 - 

Αριθ. Τ/1089 (2) 

Παραχώρηση άδειας για την ίδρυση, λειτουργία και εκμε¬ 
τάλλευση καζίνο στη νήσο Σύρο. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

α) Το Ν. 1835/10.3.1989 (ΦΕΚ 76Α/1989) «Σύσταση 
Υπουργείου Τουρισμού και ρύθμιση θεμάτων δημοσίας 
διοίκησης». 

β) Το Π.Δ. 459/12.11.1993 (ΦΕΚ 139Α/1993) «Ανασύ¬ 
σταση του Υπουργείου Τουρισμού και καθορισμός των αρ¬ 
μοδιοτήτων του». 

γ) Το Π.Δ. 27/1.2.1996 (ΦΕΚ 19Α/1996) περί συγχω- 
νεύσεως των Υπουργείων Τουρισμού, Βιομηχανίας, Ενέρ¬ 
γειας και Τεχνολογίας και Εμπορίου στο Υπουργείο Ανά¬ 
πτυξης. 

δ) Το Ν. 2160/1993 (ΦΕΚ 118Α/1993) «ρυθμίσεις για 
τον Τουρισμό και άλλες διατάξεις». 

ε) το Ν. 2206/1994 (ΦΕΚ 62Α/1994) «Ίδρυση, Οργά¬ 
νωση, Λειτουργία, Έλεγχος Καζίνων και άλλες διατά- 
ξεις»- 

στ) Το άρθρο 29α του Ν. 1558/85 που συμπληρώθηκε 
με το άρθρο 27 του Ν. 2081/1992. 

ζ) Το άρθρο 57 του Ν. 2224/1994 (ΦΕΚ 112Α/ 
1994). 

η) Τις με αρ. 655/1995 (ΦΕΚ 320Β/1995) και 1675/ 
25.8.1995 (ΦΕΚ 728Β71995) αποφάσεις του Υπουργού 
Τουρισμού. 

θ) Την αριθμ. 1390/1994 (ΦΕΚ 637Β/1994) κοινή 
υπουργική απόφαση των Υπουργών Οικονομικών και Του- 

ρισμού «Περί συστάσεως θέσεως Γραμματείας Καζί¬ 
νων». 

ι) Την αριθμ. 1310/1.8.1994 απόφαση του Υπουργού 
Τουρισμού για τη σύσταση της Επιτροπής που προβλέ¬ 
πουν τα άρθρα 8 και 9 του Ν. 2206/1994. 

ια) Την από 15.11.1994 με Α.Π. 4945 Επιστολή του 
Υφυπουργού Οικονομικών. 

ιβ) Την από 26.6.1995 προσφορά της Κοινοπραξίας με 
την επωνυμία «ΚΟΙΝΟΠΡΑΞΙΑ ΚΑΖΙΝΟ ΑΙΓΑΙΟΥ» που κα¬ 
τατέθηκε με αρ. πρωτ. 195/26.6.95 στην Επιτροπή Διε¬ 
θνούς Πλειοδοτικού Διαγωνισμού για την Παραχώρηση 
Αδειών Καζίνων. 

ιγ) Το από 14.9.1995 Πρακτικό Συνεδρίασης της Επι¬ 
τροπής Διεθνούς Πλειοδοτικού Διαγωνισμού για την πα¬ 
ραχώρηση αδειών καζίνων. 

ιδ) Την από 26.10.95 και με αριθμό πρωτοκόλλου 2138 
επιστολή του Υπουργού Τουρισμού προς την ΚΟΙΝΟΠΡΑ¬ 
ΞΙΑ ΚΑΖΙΝΟ ΑΙΓΑΙΟΥ. 

ιε) Την από 30.10.1995 απόδειξη κατάθεσης στην Τρά- 
πεζα της Ελλάδος ποσού δραχμών διακοσίων εξήντα εκα¬ 
τομμυρίων (260.000.000), σε πίστωση του λογαριασμού 
αρ. 234323/4 - Ελληνικό Δημόσιο - Λογαριασμός για κα¬ 
ταθέσεις, από καζίνο, που κατατέθηκε στην Επιτροπή 
Διεθνούς Πλειοδοτικού Διαγωνισμού για την Παραχώρηση 
Αδειών Καζίνων την 1.11.1995 με αρ. πρωτ. 337. 

ιστ) Την πιστοποίηση καταβολής του αρχικού μετοχικού 
κεφαλαίου εκ δραχμών 2.000.000 της εταιρείας «ΚΑ¬ 
ΖΙΝΟ ΑΙΓΑΙΟΥ ΑΕ», όπως αυτή προκύπτει εκ της ανακοι- 
νώσεως του Νομάρχη Κυκλάδων που δημοσιεύεται στην 
Εφημερίδα της Κυβερνήσεως - Τεύχος Ανωνύμων Εται¬ 
ρειών, Αρ. Φύλλου 1125/15.3.96. 

ιζ) Το γεγονός ότι με την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Το Ελληνικό Δημόσιο (εφεξής «το Δημόσιο»), σύμφωνα 
με: 

α) Το Ν. 2206/19.4.1994 (ΦΕΚ 62Α/20.4.1994) 
«Ίδρυση, Οργάνωση, Λειτουργία, έλεγχος καζίνων και άλ¬ 
λες διατάξεις». 

β) Τις με αρ. 655/1995 (ΦΕΚ 320Β/1995) και 1675/ 

25.8.1995 (ΦΕΚ 728Β71995) αποφάσεις του Υπουργού 
Τουρισμού. 

γ) Την με αρ. πρωτ. 195/26.6.1995 προσφορά της 
«ΚΟΙΝΟΠΡΑΞΙΑΣ ΚΑΖΙΝΟ ΑΙΓΑΙΟΥ», που έγινε αποδεκτή 
από την Επιτροπή Διεθνούς Πλειοδοτικού Διαγωνισμού 
για την Παραχώρηση Αδειών Καζίνων δυνάμει του από 

14.9.1995 πρακτικού συνεδρίασης της τελευταίας. 

δ) Τις διατάξεις της κείμενης νομοθεσίας και τις κανονι¬ 
στικές διατάξεις που αφορούν τη λειτουργία των Καζίνων, 

παραχωρεί με την παρούσα απόφαση στην ανώνυμη εται¬ 
ρεία με την επωνυμία «ΚΑΖΙΝΟ ΑΙΓ ΑΙΟΥ ΑΕ» που εδρεύει 
στην Ερμούπολη Σύρου, Σταματίου Πρωίου 74 με σκοπό 
την ίδρυση και λειτουργία μιας επιχείρησης, Καζίνο στη 
νήσο Σύρο (άρθρο 1 παρ. 1 Ν. 2206/1994) και με τους 
όρους και τις προϋποθέσεις που διαλαμβάνονται στην 
απόφαση αυτή (εφεξής «η Άδεια») καθώς και στη σύμ¬ 
βαση που θα καταρτισθεί στη συνέχεια μεταξύ Ελληνικού 
Δημοσίου και Κατόχου της Άδειας. Ο κάτοχος της αδείας 
παραχωρεί το Γηβη^θΐηβηΐ: και τη λειτουργία της επιχείρη¬ 


σης στην «ΚΟΙΝΟΠΡΑΞΙΑ ΚΑΖΙΝΟ ΑΙΓΑΙΟΥ» και στις 
απαρτίζουσες αυτήν κοινοπρακτούσες εταιρείες βάσει 
του από 17.1.96 συμφωνητικού κοινοπραξίας. 

Άρθρο 1 

Αρχές, ορισμοί, πεδίο εφαρμογής και 
χρόνος παραχώρησης 

1.1. Την ίδρυση, οργάνωση, λειτουργία και έλεγχο του 
Καζίνο που αφορά η Άδεια διέπουν οι βασικές αρχές του 
κεφ. Β, άρθρο 8, παρ. 1, του Ν. 2160/1993. 

1.2. Ορισμοί: Γ ια τους σκοπούς της Άδειας και εφόσον 
δεν προβλέπεται άλλως στην παρούσα, οι όροι που ορίζο¬ 
νται σ' αυτήν έχουν την έννοια που τους αποδίδεται στο Ν. 
2160/1993 κεφ. Β, άρθρο 8, παρ. 2, εδ. α, β, γ και δ και τις 
σχετικές διατάξεις του Ν. 2206/1994. 

1.3. Πεδίο εφαρμογής της Άδειας. 

1.3.1. Ο Κάτοχος της Άδειας δικαιούται με την πα¬ 
ρούσα να λειτουργήσει και εκμεταλλευτεί μια διεθνούς 
τύπου επιχείρηση Καζίνο στη νήσο Σύρο. 

Απαγορεύεται σ' αυτόν η μεταφορά της επιχείρησης 
Καζίνο σε άλλη θέση για όλη τη διάρκεια παραχώρησης 
της Άδειας. 

1.3.2. Η χορηγούμενη Άδεια είναι: 

α) Οριστική. 

β) Προσωπική, δηλαδή αφορά τη συγκεκριμένη Ανώ¬ 
νυμη Εταιρία. 

γ) Ενιαία, δηλαδή μη δεκτική διάσπαση και χωριστής 
άσκησης των δικαιωμάτων που απορρέουν από αυτήν. 

1.3.3. Το Δημόσιο αναλαμβάνει την υποχρέωση για χρο¬ 
νικό διάστημα δώδεκα (12) ετών από την έναρξη λειτουρ¬ 
γίας της επιχείρησης κατά το άρθρο 2.3.4. της παρούσας, 
να μην χορηγήσεις άλλες άδειες λειτουργίας επιχειρή¬ 
σεων Καζίνων στη νήσο Σύρο και να μην επιτρέπεται με 
οποιονδήποτε τρόπο η διεξαγωγή των παιγνίων που ανα- 
φέρονται στο άρθρο 3 παρ. 7 του Ν. 2206/94, με εξαί¬ 
ρεση τη χορήγηση των αδειών που προβλέπονται από τις 
διατάξεις της παρ. 1 του άρθρου 1 του Ν. 2206/1994. 

1.3.5. Όλες οι υποχρεώσεις του Κατόχου της Άδειας 
που απορρέουν από την παρούσα, ισχύουν εφόσον διατη¬ 
ρούνται αναλλοίωτα τα δικαιώματα και τα προνόμια του 
Κατόχου της Άδειας όπως σήμερα προβλέπονται από τον 
Ν. 2206/1994 και την παρούσα. 

Άρθρο 2ο 

Εκτέλεση έργων - Χρονοδιάγραμμα 

2.1. Ο κάτοχος της Άδειας υποχρεούται χωρίς υπαίτια 
βραδύτητα, με μέριμνα, ευθύνη και δαπάνες του να προ- 
βεί στη δημιουργία πολυτελούς συγκροτήματος καζίνο και 
συναφών εκμεταλλεύσεων, υπό τις παρακάτω προϋποθέ¬ 
σεις. 

2.2. Εκτέλεση έργων. 

2.2.1. ΠΡΩΤΗ ΦΑΣΗ 

Η πρώτη φάση περιλαμβάνει τη διαμόρφωση των κτι¬ 
ρίων: 

α) Δημοτικές αποθήκες Δήμου Ερμούπολης (εμβαδού 
1.150 τ.μ.) 

β) Ξενοδοχείο Ευρώπη (εμβαδού 2.350 τ.μ.) 

Τα παραπάνω κτίρια συνολικού εμβαδού 3.500 τ.μ. συν¬ 
δέονται μεταξύ τους με υπόγεια στοά εμβαδού 125 τ.μ., η 
οποία διαμορφώνεται αναλόγως. 

Εντός του κτιρίου των αποθηκών το οποίο αποτελεί ένα 
πλήρες οικοδομικό τετράγωνο, που εκτείνεται μεταξύ της 

παραλιακής οδού Παπάγου (πρόσοψη κτιρίου), της πα¬ 
ραλλήλου αυτής οδού Πρωίου (οπίσθια όψη) και των καθέ¬ 
των οδών (παραλλήλων μεταξύ τους) Σερίφου και Σίφνου 
αντιστοίχως, θα διαμορφωθούν 3 χώροι διεξαγωγής παι- 
γνίων και η κυρία είσοδος. Οι δύο χώροι θα περιλαμβάνουν 
μηχανήματα παιγνίων με νομίσματα (δΙοΐε) και ο τρίτος χώ¬ 
ρος θα περιλαμβάνει τραπέζια των παιχνιδιών. 

Επίσης στο κτίριο αυτό περιλαμβάνονται: 

α) Η κύρια είσοδος του καζίνο, β) τρία μπαρ (το ένα για 
χρήση θερινής περιόδου) και γ) γραφεία για χρήση από 
τους εκπροσώπους του δημοσίου για τον έλεγχο. Στο κτί¬ 
ριο «Ξενοδοχείο Ευρώπη» θα διαμορφωθούν οι χώροι δια¬ 
σκέδασης και τρεις χώροι παιγνίων. 

Οι χώροι αναψυχής κατανέμονται ως εξής: 

α) Μπαρ 

β) Κλαμπ (εστιατόριο, ντίσκο και κέντρο διασκέδα¬ 
σης) 

Οι χώροι παιγνίων κατανέμονται ως εξής: 

α) Χώρος για Ν/ΙΡ πελάτες. 

β) Ο κυρίως χώρος που περιλαμβάνει τα επιτραπέζια 
παίγνια. 

γ) Χώρος ο οποίος περιλαμβάνει μηχανήματα παιγνίων 
με νομίσματα (δίοίδ). 

Σημειώνεται ότι το παιχνίδι ΚΕΝΟ κατά την πρώτη φάση 
θα λειτουργεί στα ηλεκτρονικά βίντεο παιχνίδια (δίοίδ). 

Κατά την πρώτη φάση της λειτουργίας θα εγκαταστα¬ 
θούν 24 τραπέζια και 180 δίοίδ. 


ΤΥΠΟΣ ΠΑΙΧΝΙΔΟΥ ΣΥΝΟΛΙΚΟΣ 

ΑΡΙΘΜΟΣ 

ΑΜΕΡΙΚΑΝΙΚΗ ΡΟΥΛΕΤΑ 10 

ΓΑΛΛΙΚΗ ΡΟΥΛΕΤΑ 1 

ΜΠΛΑΚ ΤΖΑΚ 6 

ΣΕΜΕΝ ΝΤΕ ΦΕΡ 1 

ΕΛΛΗΝΙΚΑ ΖΑΡΙΑ 1 

ΣΤΑΝΤ ΠΟΚΕΡ 2 

ΜΙΝΙ ΣΤΑΝΤ ΠΟΚΕΡ (ΟΑΒΙΒΒΕΑΝ) 2 

ΠΟΥΝΤΟ ΜΠΑΝΓΚΟ / ΜΠΑΚΑΡΑ 1 

ΜΙΝΙ ΜΠΑΚΑΡΑ 2 

ΣΥΝΟΛΟ ΤΡΑΠΕΖΙΩΝ 24 

ΣΛΟΤΣ 180 


Σημειώνεται ότι τα τραπέζια μπλακ τζακ θα έχουν διπλή 
εναλλακτική τσόχα (ΤΟΡ) για να μετατρέπονται σε τραπέ¬ 
ζια μίνι σταντ πόκερ (οβηόόθβη) και μίνι πούντο μπάνγκο 
(μπακαρά), ανάλογα με τις ανάγκες των πελατών παρέχε¬ 
ται η δυνατότητα αυξήσεως του αριθμού των τραπέζιών 
κατά 8 τραπέζια και κατά 120 μηχανήματα παιγνίων. 

Παρέχεται η δυνατότητα αυξήσεως των τραπέζιών κατά 
8 τραπέζια και κατά 120 μηχανήματα παιγνίων. 

Στο κτίριο του ξενοδοχείου Ευρώπη θα διαμορφωθούν 
επίσης χώροι γραφείων για τη διοίκηση του καζίνο, το Δη¬ 
μόσιο και την αστυνομία, καθώς και χώροι προσωπικού. 

Η στοά που συνδεέι τα δύο κτίρια διαμορφώνεται ανα- 
λόγως και περιλαμβάνει: 
α) Δύο καταστήματα, 
β) Το κεντρικό ταμείο και 
γ) Τουαλέτες. 

2.2.2. ΔΕΥΤΕΡΗ ΦΑΣΗ 

Η δεύτερση φάση αφορά την ανακατασκευή και διαμόρ¬ 
φωση του διατηρητέου κτιρίου «Λοιμοκαθαρτήριο» στη 
θέση Λαζαρέττα και στην ανέγερση συγκροτήματος από 
σουίτες - μεζονέτες συνολικού εμβαδού περίπου 10.000 


τ.μ. Το οικόπεδο εντός του οποίου βρίσκεται το διατηρη¬ 
τέο κτίριο έχει επιφάνεια 17.000 τ.μ. Το οικόπεδο είναι 
ενταγμένο στο σχέδιο πόλης και έχει τους εξής όρους δό¬ 
μησης: 

- Σ.Δ. 2,1 

- Κάλυψη 70% 

- Επιτρεπόμενο ύψος 11 μ. 

Εντός του ξενοδοχείου (παραδοσιακού κτιρίου) θα λει¬ 
τουργήσει το καζίνο σε χώρους που θα διαμορφωθούν κα¬ 
ταλλήλως. 

Ειδικότερα: 

Οι κτιριακές εγκαταστάσεις του καζίνο εντάσσονται σε 
τμήμα του υπάρχοντος διατηρητέου κτιρίου και καταλαμ¬ 
βάνουν επιφάνεια 3.500 τ.μ. μαζί με χώρους για την υπο¬ 
στήριξή του (γραφεία, ηί^ΐοΐυό, εστιατόρια κ.λπ.). Συγκε¬ 
κριμένα οι χώροι των παιγνίων θα είναι συνολικού εμβαδού 
1.459 τ.μ. 

Στο υπόλοιπο τμήμα του παραδοσιακού κτιρίου θα ανα¬ 
πτυχθεί τμήμα του ξενοδοχειακού συγκροτήματος και συ¬ 
γκεκριμένα η κεντρική είσοδός του με την υποδοχή, κατα¬ 
στήματα, μπαρ, αίθουσα πρωινού, σαλόνι και ιατρείο. Επί 
πλέον στην πλευρά προς τη θάλασσα και στους 2 υπάρχο¬ 
ντες πύργους τοποθετούνται σουίτες. Σημειώνεται ότι το 
ξενοδοχειακό συγκρότημα θα είναι κατηγορίας πολυτε¬ 
λείας (ΑΑ) σύμφωνα με τις προδιαγραφές του ΕΟΤ και όλα 
τα δωμάτια θα είναι σουίτες. Μπροστά από το υπάρχον 
κτίριο και σε απόσταση περίπου 30μ τοποθετείται μια 
σειρά από σουίτες - μεζονέτες (υπόσκαψες). Το συγκρό¬ 
τημα θα συνδέεται με το υπάρχον κτίριο με ένα υπόγειο 
διάδρομο. Το συγκρότημα αυτό αποτελείται από 11 σουί¬ 
τες - μεζονέτες εκ των οποίων οι 7 είναι δίκλινες και 4 τε¬ 
τράκλινες. Κάθε δίκλινη σουίτα θα διαθέτει, καθιστικό, 
μπαρ, γραφείο, δύο υπνοδωμάτια και δύο \Λ/0. 

Κατά τη δεύτερη φάση θα λειτουργήσουν 36 τραπέζια 
και 300 δίοίδ. 


ΤΥΠΟΣ ΠΑΙΧΝΙΔΙΟΥ ΣΥΝΟΛΙΚΟΣ 

ΑΡΙΘΜΟΣ 

ΑΜΕΡΙΚΑΝΙΚΗ ΡΟΥΛΕΤΑ 1 2 

ΓΑΛΛΙΚΗ ΡΟΥΛΕΤΑ 1 

ΜΠΛΑΚ ΤΖΑΚ 8 

ΣΕΜΕΝ ΝΤΕ ΦΕΡ 1 

ΖΑΡΙΑ 2 

ΣΤΑΝΤ ΠΟΚΕΡ 4 

ΜΙΝΙ ΣΤΑΝΤ ΠΟΚΕΡ (ΟΑΒΙΒΒΕΑΝ) 4 

ΠΟΥΝΤΟ ΜΠΑΝΓΚΟ / ΜΠΑΚΑΡΑ 1 

ΜΙΝΙ ΜΠΑΚΑΡΑ 3 

ΣΥΝΟΛΟ ΤΡΑΠΕΖΙΩΝ 36 

ΣΛΟΤΣ 300 

ΚΕΝΟ 1 αίθουσα 

κλήρωσης 


και 4-6 σημεία 
πώλησης 

Παρέχεται η δυνατότητα αυξήσεως του αριθμού των 
τραπέζιών κατά 4 και των μηχανημάτων παιγνίων κατά 
100 . 

Σημειώνεται ότι με την έναρξη της λειτουργίας της επι- 
χειρήσεως καζίνο όπως περιγράφεται στη Β' φάση, θα 
σταματήσει οριστικά η λειτουργία του καζίνο που προβλέ- 
πεται στην Α* φάση. Ο συνολικός αριθμός των τραπέζιών 
και των μηχανημάτων με νομίσματα του καζίνο θα είναι αυ- 

τός που προβλέπεχαι με την έναρξη λειτουργίας της επι¬ 
χείρησης καζίνο κατά τη Β Τ φάση. 

2.2.3. Όσον αφορά την εκτέλεση των παραπάνω έρ¬ 
γων, ο Κάτοχος της Άδειας, έχοντας πλήρη γνώση των 
συνθηκών που υφίστανται σήμερα στην περιοχή που κα¬ 
λύπτει η Άδεια αυτή, από την άποψη γενικών διευκολύν¬ 
σεων, εξυπηρετήσεων και έργων υποδομής, κοινής ωφέ¬ 
λειας και τις δυνατότητες που παρέχουν αυτά, υποχρεού- 
ται να: 

• Προβεί σε επένδυση σύμφωνη με τους ισχύοντες πο- 
λεοδομικούς κανόνες και ρυθμίσεις, μεταξύ άλλων και για 
το είδος των κτιρίων που προγραμματίζει, την προοριζό- 
μενη χρήση τους κ.λπ., καθώς και σύμφωνα με τις τεχνι¬ 
κές προδιαγραφές του ΕΟΤ. 

•Προβεί στη λήψη των απαραίτητων οικοδομικών και 
λοιπών αδειών και εγκρίσεων με αποκλειστική ευθύνη του 
σύμφωνα με τους νόμους που εκάστοτε ισχύουν, δεδομέ¬ 
νου ότι η χορήγηση της παρούσας άδειας δεν συνεπάγεται 
παρέκκλιση από τις ισχύουσες πολεοδομικές διατάξεις. 

• Προβεί στην έγκριση των μελετών εφαρμογής των κτι- 
ριακών και λοιπών εγκαταστάσεων από τις αρμόδιες Υπη¬ 
ρεσίες του Υ.ΠΕ.ΧΩ.Δ.Ε., του Υπουργείου Τουρισμού, 
του ΕΟΤ και κάθε άλλης τυχόν αρμόδιας αρχής, για τον 
έλεγχο της συμμόρφωσής τους αφ’ ενός μεν προς τις 
ισχύουσες τεχνικές προδιαγραφές και τις κείμενες διατά¬ 
ξεις γενικότερα, αφ’ ετέρου δε προς την με αρ. πρωτ. 
195/26.6.95 προσφορά του που έγινε δεκτή από την Επι¬ 
τροπή Διεξαγωγής του Διεθνούς Πλειοδοτικού Διαγωνι¬ 
σμού. 

2.3. Χρονοδιάγραμμα εκτέλεσης έργων και έναρξης 
λειτουργίας της επιχείρησης Καζίνο και των συνοδευτικών 
εγκαταστάσεων. 

2.3.1. Ο κάτοχος της άδειας υποχρεούται να ολοκληρώ¬ 
σει την κατασκευή των διαφόρων έργων, να προμηθευτεί 
τον εξοπλισμό και να θέσει σε λειτουργία την επιχείρηση 
Καζίνο και τις συνοδευτικές εγκαταστάσεις αυτής, σύμ¬ 
φωνα με το χρονοδιάγραμμα της προσφοράς του ως εξής: 

Α. ΜΕΛΕΤΕΣ - ΑΔΕΙΕΣ - Κατάρτιση οριστικών μελετών 
και έκδοση αδειών 1 -8 μήνες από την υπογραφή της συμ- 
βάσεως μεταξύ του κατόχου της αδείας και του Ελληνικού 
Δημοσίου. 

Β. ΠΡΩΤΗ ΦΑΣΗ 

1. Διαμόρφωση κτιρίου Δημοτικών Αποθηκών και -ενο- 
δοχείου Ευρώπη. 

2. Προήθεια και εγκατάσταση εξοπλισμού καζίνο και 
χώρων υποστήριξης αυτού. Ολοκλήρωση εργασιών και 
έναρξη λειτουργίας εντός τριών (3) ημερολογιακών μη¬ 
νών, από την υπογραφή της συμβάσεως μεταξύ του κατό¬ 
χου της αδείας και του Ελληνικού Δημοσίου. 

Γ. ΔΕΥΤΕΡΗ ΦΑΣΗ 

ΞΕΝΟΔΟΧΕΙΑΚΟ ΣΥΓΚΡΟΤΗΜΑ ΚΑΙ ΚΑΖΙΝΟ ΣΤΗ 
ΘΕΣΗ ΛΑΖΑΡΕΤΤΑ (ΛΟΙΜΟΚΑΘΑΡΤΗΡΙΟ) 

1. Έναρξη ανακατασκευής και διαμόρφωσης χώρων του 
παραδοσιακού διατηρητέου κτιρίου του λοιμοκαθαρτη¬ 
ρίου τριάντα (30) ημερολογιακές ημέρες από την ημερο¬ 
μηνία χορήγησης της άδειας κατασκευήςε του συγκροτή¬ 
ματος. 

2. Ολοκλήρωση οικοδομικών εργασιών τον τριακοστό 
δεύτερο (32ο) ημερολογιακό μήνα, ήτοι περίοδος εκτέλε¬ 
σης εργασιών είκοσι τέσσερις (24) ημερολογιακοί μήνες, 
από την υπογραφή της συμβάσεως. 

3. Ολοκλήρωση προμηθειών και εγκαταστάσεων του 


απαιτούμενου εξοπλισμού του ξενοδοχείου και καζίνο τον 
τριακοστό τέταρτο (34ο) ημερολογιακό μήνα από την υπο¬ 
γραφή της συμβάσεως. 

4. Έναρξη λειτουργίας του συγκροτήματος τον τριακο- 
στό πέμπτο (35ο) ημερολογιακό μήνα, από την υπογραφή 
της συμβάσεως. 

2.3.2. Μετά την ολοκλήρωση των εργασιών κατασκευής 
της α' φάσης, όπως αυτή προβλέπετα παραπάνω, ο Κάτο¬ 
χος της Αδείας θα εγκατασταθεί στην επιχείρηση καζίνο 
και θα γίνει η έναρξη της λειτουργίας των παραπάνω εγκα¬ 
ταστάσεων μετά από πιστοποίηση που θα εκδοθεί από την 
αρμόδια Επιτροπή Εποπτείας Καζίνων με έκθεσή της 
προς τον Υπουργό Ανάπτυξης. Ανάλογα πιστοποίηση, θα 
εκδοθεί μετά την ολοκλήρωση των εργασιών κατασκευής 
της β' φάσης των έργων, όπως αυτή προβλέπεχαι παρα¬ 
πάνω. 

2.3.3. Ο παραπάνω χρόνος εκτέλεσης των έργων μπο¬ 
ρεί να παρατείνεται μέχρι το 1/4 αυτού με σχετική από¬ 
φαση του Υπουργού Ανάπτυξης. Μετά τη λήξη της παρα¬ 
πάνω παράτασης θα κινείται η διαδικασία ανάκλησης της 
Άδειας για τη μη έγκαιρη εκτέλεση του έργου και την κή¬ 
ρυξη του Κατόχου της Άδειας εκπτώτου, σύμφωνα με τις 
διατάξεις του άρθρου 5 παρ. 2 της παρούσας. 

2.3.4. Η εγκατάσταση του Κατόχου της Αδείας στην 
επιχείρηση καζίνο και ή λειτουργία της επιχείρησης, επι¬ 
τρέπεται να αρχίσει με την έγκαιρη κατά τα ανωτέρω ολο¬ 
κλήρωση των έργων της α’ φάσης, όπως αυτή προσδιορί¬ 
ζεται ανωτέρω υπό 2.3.1 και τη σχετική πιστοποίηση από 
την αρμόδια Επιτροπή Εποπτείας Καζίνων που προβλέπε- 
ται ανωτέρω υπό 2.3.2. 

Άρθρο 3ο 

Οικονομικές Υποχρεώσεις Κατόχου της Άδειας 

3.1. Για την παραχώρηση της Άδειας για την ίδρυση, 
λειτουργία και εκμετάλλευση της επιχείρησης Καζίνο, 
στον Κάτοχο της Άδειας επιβάλλονται οικονομικές υπο¬ 
χρεώσεις σύμφωνα με το Ν. 2206/1994, την Υ.Α. 655/95 
και την αρ. πρωτ. 195/26.6.1995 προσφορά του, από τις 
οποίες έχουν εκπληρωθεί οι αναγόμενες στο χρόνο πριν 
από την παραχώρηση της Άδειας. 

3.2. Οικονομικές υποχρεώσεις μετά την παραχώρηση 
της Άδειας. 

3.2.1. Επένδυση: Εντός των προθεσμιών του χρονοδια¬ 
γράμματος του άρθρου 2 παρ. 2.3. της παρούσας, ο Κάτο¬ 
χος της Άδειας υποχρεούται να πραγματοποιήσει επέν¬ 
δυση αναλυτικού, ενδεικτικού προϋπολογισμού που θα 
καλύψει τις δαπάνες κατασκευής και εξοπλισμού της 
επένδυσης σύμφωνα με τις προδιαγραφές της προσφο¬ 
ράς του Κατόχου της Άδειας, όπως εκτίθεται παρα¬ 
κάτω. 

Το προβλεπόμενο κόστος της πρώτης φάσης έχει ως 
εξής: 

ΠΡΟΒΛΕΠΟΜΕΝΟ ΚΟΣΤΟΣ ΠΡΩΤΗΣ ΦΑΣΗΣ 

ΚΟΣΤΟΣ ΔΙΑΜΟΡΦΩΣΗΣ ΚΤΙΡΙΩΝ 
Συνολικό εμβαδόν διαμόρφωσης: 

3.500 τ.μ. 

Στο κόστος περιλαμβάνονται: Το κό¬ 
στος κατασκευής και κατασκευών που 
απαιτούνται για τη διαμόρφωση των 
κτιρίων (Δημοτικών αποθηκών και ξε¬ 
νοδοχείου Ευρώπη), ο μηχανολογικός 
εξοπλισμός, οι μόνιμες εγκαταστά- 

σεις, η διακόσμηση και διαμόρφωση 
του περιβάλλοντος χώρου (οδοί Σερί¬ 
φου και Πρωίου και οι σκάλες αυ¬ 
τών). 

Γ ια όλα τα παραπάνω η τιμή μονάδας 
υπολογίζεται σε 
350.000 δρχ./τ.μ. 

Επομένως: 

3.500 τ.μ. χ 350.000 δρχ. 1.225.000.000 


ΚΟΣΤΟΣ ΕΞΟΠΛΙΣΜΟΥ ΔΙΕΞΑΓΩ¬ 
ΓΗΣ ΠΑΙΧΝΙΔΙΩΝ ΚΑΙ ΣΥΣΤΗΜΑΤΩΝ 
ΑΣΦΑΛΕΙΑΣ 
ΣΥΝΟΛΟ ΚΟΣΤΟΥΣ 


1.330.000.000 
2.555.000.000 


ΠΡΟΒΛΕΠΟΜΕΝΟ ΚΟΣΤΟΣ ΔΕΥΤΕ¬ 
ΡΗΣ ΦΑΣΗΣ 

ΚΑΤΑΣΚΕΥΑΣΤΙΚΟ ΚΟΣΤΟΣ ΣΥ¬ 
ΓΚΡΟΤΗΜΑΤΟΣ 

Συνολικό εμβαδόν κτιρίων: 10.100 τ.μ. 
Στο κατασκευαστικό κόστος, περιλαμ¬ 
βάνονται: Το κόστος ανακατασκευής, 
κατασκευής και διαμόρφωσης κτιρίων, 
ο μηχανολογικός εξοπλισμός, ο ξενο¬ 
δοχειακός και εσχιατοριακός εξοπλι¬ 
σμός, οι μόνιμες εγκαταστάσεις, η δια- 
κόσμηση, αθλοπαιδιές, πισίνα, η δια¬ 
μόρφωση του περιβάλλοντος χώρου 
και η απαιτούμενη οικοδομική άδεια 
κατασκευής. 

Γ ια όλα τα παραπάνω η τιμή μονάδας 
υπολογίζεται σε 350.000 δρχ./τ.μ. 
Επομένως: 

10.100 τ.μ. χ 350.000 δρχ. 

ΚΟΣΤΟΣ ΠΡΟΣΘΕΤΟΥ ΕΞΟΠΛΙ¬ 
ΣΜΟΥ ΔΙΕΞΑΓΩΓΗΣ ΠΑΙΧΝΙΔΙΩΝ ΚΑΙ 
ΣΥΣΤΗΜΑΤΩΝ ΑΣΦΑΛΕΙΑΣ 
ΣΥΝΟΛΟ ΚΟΣΤΟΥΣ 


3.535.000.000 

900.000.000 

4.435.000.000 


ΣΥΝΟΛΙΚΟ ΚΟΣΤΟΣ ΤΗΣ ΕΠΕΝΔΥ¬ 
ΣΗΣ 


Το συνολικό κόστος της επένδυσης 
έχει ως εξής: 


ΠΡΩΤΗ ΦΑΣΗ 

ΔΕΥΤΕΡΗ ΦΑΣΗ 

ΑΞΙΑ ΟΙΚΟΠΕΔΩΝ - ΚΤΙΡΙΩΝ 


2.555.000.000 

4.435.000.000 

675.000.000 


(Εκτίμηση της επιτροπής του άρθρου 
9 - ΚΝ 1 290/90) 

ΑΔΕΙΑ ΛΕΙΤΟΥΡΓΙΑΣ ΚΑΖΙΝΟ 260.000.000 

ΕΞΟΔΑ ΟΡΓΑΝΩΣΗΣ, ΕΚΠΑΙΔΕΥ¬ 
ΣΗΣ, ΠΡΟΒΟΛΗΣ, ΧΡΗΜΑΤΟΟΙΚΟ¬ 
ΝΟΜΙΚΟΥ ΚΟΣΤΟΥΣ ΥΛΟΠΟΙΗΣΗ 
ΤΗΣ ΕΠΕΝΔΥΣΗΣ ΚΑΙ ΓΕΝΙΚΑ 
ΕΞΟΔΑ 1.450.000.000 

ΣΥΝΟΛΟ 9.375.000.000 

3.2.3. Νέες θέσεις εργασίας: Ο Κάτοχος της Άδειας 
οφείλει να μεριμνήσει για τη δημιουργία των παρακάτω 
θέσεων εργασίας για την ανάπτυξη της επιχείρησης Κα¬ 
ζίνο και των συνοδευτικών εγκαταστάσεων. 

- Κατά το στάδιο της κατασκευής: περίπου 110 θέσεις 


εργασίας. 

-Για τη λειτουργία του Καζίνο και των συνοδευτικών 
εγκαταστάσεων: τουλάχιστον 350 θέσεις εργασίας. 

3.2.4. Άμεσα Οικονομικά οφέλη για το Δημόσιο. 

Τα άμεσα οικονομικά οφέλη για το δημόσιο και οι αντί¬ 


στοιχες υποχρεώσεις του κατόχου της Άδειας, με την εκ¬ 
πλήρωση των οποίων εξαντλείται κάθε οικονομική υπο¬ 
χρέωση προς το δημόσιο από τη λειτουργία επιχείρησης 
καζίνο, σύμφωνα με το Ν. 2206/94, είναι τα εξής: 

α) Ειδικό ετήσιο τέλος υπέρ του Δημοσίου: Ο Κάτοχος 
της Άδειας υποχρεούται να καταβάλει στο Δημόσιο ειδικό 
ετήσιο τέλος ποσού πενήντα εκατομμυρίων (50.000.000) 
δραχμών, το οποίο θα αποδίδεται στον ΕΟΤ με την κατα¬ 
βολή σ’ αυτόν μηνιαίως του 1/12 του παραπάνω ειδικού 
ετήσιου τέλους, από την έναρξη λειτουργίας του Καζίνο 
και καθ' όλη τη διάρκεια της λειτουργίας του. Η είσπραξη 
των ποσών αυτών θα γίνεται σύμφωνα με τις διατάξεις 
περί φόρου Προστιθέμενης Αξίας, αναλογικά εφαρμοζο- 
μένων. 

β) Συμμετοχή του Δημοσίου στα μικτά κέρδη των παιχνι- 
διών: Ο Κάτοχος της Άδειας υποχρεούται να καταβάλει 
στο Ελληνικό Δημόσιο για τη συμμετοχή του Δημοσίου στα 
μικτά κέρδη των παιχνιδιών, ποσοστό 20% σύμφωνα με το 
Ν. 2206/94 (άρθρ. 2 παρ. 8α) και την προσφορά του που 
έγινε αποδεκτή. Η συμμετοχή αυτή υπολογίζεται και κα¬ 
ταβάλλεται μηνιαία, εισπράττεται δε σύμφωνα με τις δια¬ 
τάξεις περί Φόρου Προστιθέμενης Αξίας, αναλογικά 
εφαρμσζομένων. 

γ) Τέλη και δικαιώματα υπέρ της Τοπικής Αυτοδιοίκη¬ 
σης: Οι Επιχειρήσεις Καζίνο εξομοιώνονται ως προς την 
καταβολή τελών και δικαιωμάτων υπέρ της Τοπικής Αυτο¬ 
διοίκησης με τις επιχειρήσεις ξενοδοχείων πολυτελείας. 

δ) Λοιπά έσοδα υπέρ του Δημοσίου: (ί) Ο κάτοχος της 
Άδειας υπόκειται σε όλες τις υποχρεώσεις για φόρους, 
τέλη και δικαιώματα που προβλέπονται από τους νόμους 
και αφορούν τη δραστηριότητα των ανωνύμων εταιρειών 
στην Ελλάδα, (ϋ) Τα μικτά κέρδη παιχνιδιών δεν υπόκεινται 
σε φόρο προστιθέμενης αξίας, είτε τα μικτά κέρδη προέρ¬ 
χονται από μηχανήματα με νομίσματα (δίοΐ ππβοίΊϊηθδ) είτε 
από άλλα παιχνίδια στο Καζίνο, (ίϋ) Τα φιλοδωρήματα δεν 
αποτελούν μέρος των μικτών κερδών παιγνίων αλλά των 
εσόδων της επιχείρησης. 

ε) Βεβαίωση κάθε φύσης εσόδων του Δημοσίου: Με 
κοινή υπουργική απόφαση των Υπουργών Οικονομικών 
και Ανάπτυξης καθορίζονται όλα τα έγγραφα και μηχανικά 
μέσα για τη βεβαίωση κάθε φύσης εσόδων του Δημοσίου, 
επιπλέον εκείνων των εγγράφων και μέσων που προβλέ- 
πονται από τις γενικές διατάξεις. 

3.2.5. Παρεπόμενα οφέλη για την Εθνική Οικονομία: Ο 
Κάτοχος της Άδειας και εγγυάται σύμφωνα με την προ¬ 
σφορά του τα εξής: 

α) Την εισαγωγή κεφαλαίων από το εξωτερικό για την 
κάλυψη μέρους της δαπάνης της επένδυσης, καθώς και 
την πραγματοποίηση των παραπάνω επενδύσεων για την 
τόνωση της ελληνικής οικονομίας και την ανάπτυξη της 
περιοχής εγκατάστασης και λειτουργίας του Καζίνο και 
των λοιπών εγκαταστάσεων, που θα πραγματοποιηθούν 
όπως περιγράφεται στο άρθρο 2 της παρούσας και σύμ¬ 
φωνα με όσα ειδικότερα ορίζονται στην προσφορά του. 

β) Τη δημιουργία νέων θέσεων εργασίας, όπως περι- 
γράφονται ανωτέρω στο άρθρο 3 παρ. 3.2.3. της παρού¬ 
σας. 

δ) Την πραγματοποίηση επιπλέον επενδύσεων στην πε- 

ριοχή, σύμφωνα με όσα αναφέρονται και υπό τους όρους 
που περιλαμβάνονται στην προσφορά του Κατόχου της 
Άδειας που έγινε δεκτή. 

Άρθρο 4 

Λειτουργία του Καζίνο - Εποπτεία - Πληροφορίες 

4.1. Λειτουργία του Καζίνο. 

4.1.1. Ο Κάτοχος της Άδειας υποχρεούται να λειτουρ¬ 
γεί την επιχείρηση Καζίνο, όπως θα εγκρίνεται εκάστοτε 
από την αρμόδια Επιτροπή κατόπιν αιτήσεώς του προς αυ¬ 
τήν, καθ’ όλη τη διάρκεια του έτους με εξαίρεση τον ανα¬ 
γκαίο χρόνο για τις επισκευές και συντηρήσεις των εγκα¬ 
ταστάσεων, που θα προεγκρίνονται από την Επιτροπή Κα¬ 
ζίνων μετά από αίτηση του Κατόχου της Άδειας προς αυ¬ 
τήν και θα παρακολουθούν από αυτήν. 

4.1.2. Ο τρόπος λειτουργίας του Καζίνο θα είναι σύμ¬ 
φωνος με τις διαδικασίες που προβλέπονται στην προ¬ 
σφορά και ενεκρίθησαν από την Επιτροπή Καζίνων. Ο 
κρατικός έλεγχος θα ασκείται κατά τρόπο που δεν θα επη¬ 
ρεάζει τη λειτουργία του Καζίνο και χωρίς καμία χρηματική 
επιβάρυνση για τον Κάτοχο της Αδειας. 

4.1.3. Ο Κάτοχος της Άδειας υποχρεούται να μεριμνά, 
όπως η λειτουργία των παραπάνω και γενικά όλων των 
εγκαταστάσεων του όλου συγκροτήματος διατηρείται 
καθ' όλη τη διάρκεια της παραχώρησης της Άδειας σε 
υψηλό τουριστικό επίπεδο και να ασκεί την εκμετάλλευση 
αυτή υποδειγματικά ώστε να ανταποκρίνεται α) στις λει¬ 
τουργικές απαιτήσεις για να εξασφαλίζεται από κάθε 
άποψη η βιωσιμότητα της επιχείρησης και η εξυπηρέτηση 
των πελατών ημεδαπών και αλλοδαπών, β) στις περιβαλ¬ 
λοντικές απαιτήσεις, ώστε να προκαλείται η ελάχιστη κοι¬ 
νωνική όχληση από την ανάπτυξη του Καζίνο στο άμεσο 
κοινωνικό και φυσικό περιβάλλον και γ) στις οικονομικές 
υποχρεώσεις προς τους παίκτες και το Δημόσιο. 

4.1.4. Κάθε παράβαση των παραπάνω θα συνεπάγεται 
για τον Κάτοχο της Άδειας τις κυρώσεις του άρθρου 5 
παρ. 5.1. της παρούσας. 

4.1.5. Τα παιχνίδια που επιτρέπεται να παίζονται εντός 
του Καζίνο, ο τρόπος διεξαγωγής τους, η ηλικία των ατό¬ 
μων που εισέρχονται σ’ αυτά, η διαδικασία εισόδου και το 
ωράριο λειτουργίας του Καζίνο καθορίζονται από τις δια¬ 
τάξεις των παρ. 7, 8, 9, 10 και 21 του άρθρου 3 του Ν. 
2206/1994, τις οποίες υποχρεούται να τηρεί ο Κάτοχος 
της Άδειας. 

4.1.6. Με απόφαση του Υπουργού Ανάπτυξης που δη¬ 
μοσιεύεται στην Εφημερίδα της Κυβερνήσεως, μπορεί να 
επιβληθούν όροι και περιορισμοί στην είσοδο των Ελλή¬ 
νων πολιτών σύμφωνα με τις εκάστοτε ισχύουσες κατα¬ 
στάσεις. 

4.1.7. Ο Κάτοχος της Άδειας υποχρεούται να τηρεί τον 
κανονισμό διεξαγωγής των παιχνιδιών εντός του Καζίνου 
που καθορίζεται με υπουργική απόφαση σύμφωνα με το 
άρθρο 3 παρ. 8 του Ν. 2206/1994. Με την ίδια απόφαση 
ρυθμίζεται η λήψη φιλοδωρημάτων από το προσωπικό. 

4.1.8. Οι προϋποθέσεις πρόσληψης και εργασίας των 
απασχολουμένων στο Καζίνο και κάθε αναγκαίος έλεγχος 
για την τήρηση της δημόσιας τάξης καθορίζονται σύμ¬ 
φωνα με τις διατάξεις του άρθρου 3 παρ. 6 και του άρθρου 
4 παρ. 3 του Ν. 2206/1994. Οι κυρώσεις παραβίασης των 
σχετικών διατάξεων καθορίζονται από την παρ. 6 του άρ¬ 
θρου 4 του Ν. 2206/1994. 

4.2. Εποπτεία των Καζίνων. 


4.2.1. Η λειτουργία της Επιχείρησης Καζίνο υπόκειται 
στον έλεγχο του Κράτους, που θα ασκείται από την Επι¬ 
τροπή Εποπτείας της λειτουργίας των Καζίνων. 

4.2.2. Ο διοικητικός έλεγχος ασκείται από το Υπουρ¬ 
γείο Ανάπτυξης και περιλαμβάνει τα αναφερόμενα στην 
παρ. 4 του άρθρου 3 του Ν. 2206/1994. 

4.2.3. Η διαδικασία ελέγχου των μηχανημάτων, των 
προμηθευτών, των κατασκευαστών ή διανομέων των μέ¬ 
σων και υλικών διεξαγωγής των παιχνιδιών περιλαμβανο- 
μένων των μηχανημάτων με νομίσματα, καθορίζεται στην 
υπ’ αριθμ. 923/1995 (ΦΕΚ 530β) απόφαση του πρώην 
Υπουργού Τουρισμού και η άδεια χορηγείται κατόπιν ελέγ¬ 
χου των υποβαλλομένων αιτήσεων, με απόφαση της Επι¬ 
τροπής που εγκρίνεται εφεξής από τον Υπουργό Ανάπτυ- 

^4.2.4. Επιτρέπεται να καθορίζονται, συμπληρώνονται ή 
τροποποιούνται οι προδιαγραφές των μηχανημάτων, τα 
επιτρεπόμενα παιχνίδια, οι ασκούμενοι έλεγχοι και οι επι¬ 
θεωρήσεις των αρμοδίων οργάνων (άρθρο 3 παρ. 11 Ν. 
2206/1994). 

Άρθρο 5 

Παραβάσεις και κυρώσεις - Ανάκληση της Άδειας 
Απαγορεύσεις - Πληροφορίες 

5.1. Κυρώσεις παράβασης των όρων λειτουργίας: Σε 
περίπτωση παράβασης των όρων λειτουργίας η Επιτροπή 
Εποπτείας με αιτιολογημένη απόφασή της: 

α) Επιβάλλει πρόστιμο από δραχμών ενός εκατομμυρίου 
(1.000.000) μέχρι πεντακοσίων εκατομμυρίων 
(500.000.000) για κάθε παράβαση και σε περίπτωση υπο¬ 
τροπής μέχρι το διπλάσιο των ποσών αυτών, εισπραττό- 
μενο κατά τη διαδικασία του Κ.Ε.Δ.Ε. 

β) Ανακαλεί προσωρινά μέχρι τρεις (3) μήνες ή οριστικά 
την Άδεια λειτουργίας της επιχείρησης. 

Οι αποφάσεις των παραπάνω περιπτώσεων (α) και (β) 
είναι αμέσως εκτελεστές και δεν υπόκεινται σε ανα¬ 
στολή. 

5.2. Ανάκληση άδειας λειτουργίας: Ο κάτοχος της 
Άδειας κηρύσσεται έκπτωτος και ανακαλείται οριστικά η 
Άδεια λειτουυργίας της Επιχείρησης Καζίνο, για σπου¬ 
δαίο λόγο, όπως: 

α) Για την κατά παρέκκλιση της Άδειας λειτουργίας της 
επιχείρησης Καζίνο για λόγους αναγόμενους στον κάτοχο 
Άδειας. 

β) Για τη μη εμπρόθεσμη και προσήκουσα έναρξη και 
εκτέλεση των έργων, που αναφέρονται και περιγράφονται 
στο άρθρο 2 της παρούσας, καθώς επίσης και για την ανα¬ 
στολή της προόδου εκτελέσεως των εργασιών αυτών για 
λόγους αναγόμενους στον Κάτοχο της Άδειας για σημα¬ 
ντικό χρονικό διάστημα. 

γ) Για την πέρα των δέκα (10) ημερών καθυστέρηση 
περί την εμπρόθεσμη καταβολή των παραπάνω (άρθρο 3) 
οικονομικών υποχρεώσεων (ποσοστών ή παάγιων ποσών) 
υπέρ Ε.Ο.Τ. Δημοσίου κ.λπ. 

δ) Για την κατά σύστημα παρακώλυση του ελέγχου λει¬ 
τουργίας του Καζίνο υπό των αρμοδίων Κρατικών Αρχών 
και Οργάνων. 

ε) Για την αναιτιολόγηση μη άμεση καταβολή των κερ¬ 
δών στους παίκτες του Καζίνο. 

στ) Λόγω θέσεως του Κατόχου της Άδειας υπό καθε¬ 
στώς εκκαθαρίσεως της περιουσίας του ή υπό αναγκα- 

στική διαχείριση ή λόγω κηρύξεώς του σε κατάσταση πτώ¬ 
χευσης με τελεσίδικη δικαστική απόφαση. 

ζ) Σε όλες τις παραπάνω περιπτώσεις και σε κάθε άλλη 
περίπτωση που προβλέπεται στην παρούσα η έκπτωση 
του Κατόχου της Άδειας, η ανάκληση της Άδειας γίνεται 
με απόφαση του Υπουργού Ανάπτυξης μετά σύμφωνη 
γνώμη της Επιτροπής Εποπτείας των Καζίνο. Η ανάκληση 
της Άδειας επιφέρει την αυτοδίκαιη ανάκληση όλων των 
επ’ ονόματι του Κατόχου της Άδειας δικαιωμάτων λει¬ 
τουργίας του Καζίνο από της προκηρύξεως. 

5.3. Απαγορεύσεις: Απαγορεύεται στους υπαλλήλους 
του Κατόχου Άδειας λειτουργίας Καζίνου, στα μέλη του 
Διοικητικού Συμβουλίου, στον Διευθύνοντα σύμβουλο ή 
μέτοχο του Κατόχου Άδειας Λειτουργίας Καζίνο, να μετέ¬ 
χουν σε παιχνίδια, στοιχήματα ή είσπραξη κερδών άμεσα ή 
έμμεσα δι’ άλλων προσώπων εντός του Καζίνου με το 
οποίο τελούν σε οποιοδήποτε από τις παραπάνω σχέσεις. 
Στους παραβάτες των παραπάνω απαγορεύσεων επιβάλ¬ 
λονται οι ποινές της παρ. 5 του άρθρου 4 του Ν. 2206/ 
1994. 

5.4. Πληροφορίες: Για τη χορήγηση πληροφοριών που 
αφορούν οικονομικές και άλλες δραστηριότητες του Κα¬ 
τόχου της Άδειας και τις σχετικές κυρώσεις ισχύουν οι 
διατάξεις των παρ. 7 και 8 του άρθρου 4 του Ν. 2206/ 
1994. 

Άρθρο 6ο 
Γενικές Διατάξεις 

6.1. Σε περίπτωση, κατά την οποία η επένδυση, που πε- 
ριγράφεται στην παρούσα, ή μέρος αυτής υπαχθεί στις 
διατάξεις του Ν.Δ. 2687/1953, τότε όλοι οι όροι της πα¬ 
ρούσας μπορούν να περιληφθούν στην εγκριτική πράξη 
του άρθρου 3 παρ. 2 και 3 του Ν.Δ. 2687/1953. 

6.2. Οι στο Ν. 2204/94 προβλεπόμενες να εκδοθούν 
υπουργικές αποφάσεις και γενικά κάθε νεότερη πράξη 
της διοίκησης ή νόμος, κατ’ ουδένα τρόπο θα αυξάνουν τις 
οικονομικές υποχρεώσεις του Κατόχου της Άδειας δεδο¬ 
μένου ότι όλες οι οικονομικές υποχρεώσεις του κατόχου 
της Άδειας ορίζονται με την παρούσα άδεια και τις ισχύ- 
ουσες κατά το χρόνο υποβολής της Προσφοράς του δια¬ 
τάξεις. 

Άρθρο 7ο 
Επίλυση διαφορών 

7.1. Με εξαίρεση τις περιπτώσεις για τις οποίες προ- 
βλέπεται στην Άδεια αυτή άλλος τρόπος ρύθμισης, κάθε 
διαφορά, διένεξη ή διαφωνία του Δημοσίου ή του ΕΟΤ και 
του Κατόχου της Άδειας από την εφαρμογή της παρού¬ 
σας, που αφορά την ερμηνεία ή την εκτέλεση των όρων 
της, την έκταση των διακιωμάτων και υποχρεώσεων του 
Δημοσίου και του Κατόχου της Άδειας και γενικά οποιον- 
δήποτε ζήτημα που θα προκύψει από την άδεια αυτή λύε¬ 
ται από τα Ελληνικά Δικαστήρια, που εφαρμόζουν την ελ¬ 
ληνική νομοθεσία συμπεριλαμβανομένου και του Νόμου 
2206/1994 «Ίδρυση, Οργάνωση, Λειτουργία, έλεγχος 
Καζίνων και άλλες διατάξεις» χωρίς να λαμβάνονται 
υπόψη οι διατάξεις του Ιδιωτικού Διεθνούς Δικαίου. 

Άρθρο 8ο 

Δικαιώματα του Δημοσίου 

Η εκ μέρους του Δημοσίου ή του Ε.Ο.Τ., ή των οργάνων 
τους τυχόν αναχή παράβασης ή καταστρατήγησης κά¬ 


ποιου όρου της Άδειας αυτής σε καμιά περίπτωση δύνα- 
ται να θεωρηθεί σαν έγκριση ή παραίτηση από το δικαίωμα 
του Δημοσίου ή του Ε.Ο.Τ. 

Άρθρο 9ο 
Γενικοί ’οροι 

9.1. Αλληλογραφία: Οποιαδήποτε επίσημη αλληλογρα¬ 
φία μεταξύ του Δημοσίου και του Κατόχου της άδειας θ’ 
αποστέλλεται στις παρακάτω Διευθύνσεις: 

Αν απευθύνεται προς την Επιτροπή Εποπτείας Καζί¬ 
νων: 

ΥΠΟΥΡΓΕΙΟ ΑΝΑΠΤΥΞΗΣ 
ΕΠΙΤΡΟΠΗ ΕΠΟΠΤΕΙΑΣ ΚΑΖΙΝΩΝ 
ΟΔΟΣ ΑΜΕΡΙΚΗΣ 2 
5ος ΟΡΟΦΟΣ - Γραφεία 571 - 518 
10564 ΑΘΗΝΑ - ΕΛΛΑΔΑ 
ΤΗΛ. 3221239 - ΡΑΧ 3232605 
ή σε άλλη διεύθυνση που νομίμως θα γνωστοποιηθεί 
από την Επιτροπή Εποπτείας Καζίνων στον Κάτοχο της 
Άδειας. 

Αν απευθύνεται προς τον Κάτοχο της άδειας: 

ΚΑΖΙΝΟ ΑΙΓΑΙΟΥ Α.Ε. 

Λ. ΣΥΓΓΡΟΥ 196 
17671 ΚΑΛΛΙΘΕΑ 
ΤΗΛ. 9578370 
ΡΑΧ: 9573879 

ή σε άλλη διεύθυνση που νομίμως θα γνωστοποιηθεί 
από τον Κάτοχο της Άδειας στην Επιτροπή Εποπτείας 
Καζίνων. 

9.2. Γλώσσα: Το ελληνικό κείμενο της παρούσας άδειας 
υπερισχύει οποιοσδήποτε μετάφρασης. 

Άρθρο 10ο 

Ημερομηνία ενάρξεως ισχύος της παρούσης 
Αποφάσεως 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Αυγούστου 1996 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 532784/99 (3) 

Επανακαθορισμός του στόχου του Προγράμματος Κοινω¬ 
νικού Τουρισμού Ιούνιος 96 - Μάιος 97. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διάτάξεις του Ν. 1624/51 περί συστάσεωσς ΕΟΤ 
όπως τροποποιήθηκαν και ισχύουν μέχρι σήμερα. 

2. Τον Οικονομικό Κανονισμό του ΕΟΤ. 

3. Το Π.Δ. 884/76. 

4. Το Ν. 2160/93 (ΦΕΚ 118/Α/19.7.93) Ρυθμίσεις για 
τον Τουρισμό κ.λπ. 

5. Το Π.Δ. 27/96 (ΦΕΚ 19/Α71.2.96) περί συγχωνέυ- 
σεως του Υπουργείου Τουρισμού κ.λπ. στο Υπουργείο 
Ανάπτυξης. 

6. Το Π.Δ. 28 & 29/96 (ΦΕΚ 20/Α/1.2.96) Περί διορι¬ 
σμού Υπουργού και Υφυπουργών. 

7. Την 532547/25.4.96 Απόφαση ΕΟΤ που εκδόθηκε 
σε εκτέλεση της 94/6/9.4.96 απόφασης ΔΣ ΕΟΤ και της 
532543/32/22.4.96 Απόφασης Υπουργού Ανάπτυξης, 
για την υλοποίηση του Προγράμματος Κοινωνικού Τουρι¬ 
σμού Ιούνιος 96 - Μάιος 97 με στόχο την επιδότηση 7 
ημερών διακοπών 16.000 ατόμων. 

8. Την 532692/24.6.96 Απόφαση ΕΟΤ για την υλοποί¬ 
ηση Προγράμματος θεραπευτικού Τουρισμού 96 με 
στόχο την επιδότηση Ιδνθήμερων διακοπών για λουτρο¬ 
θεραπεία 5.000 συνταξιούχων. 

9. Το γεγονός ότι για το πρόγραμμα Κοινωνικού Τουρι¬ 
σμού υπήρξε ιδιαίτερα μεγάλη ζήτηση ενώ αντίθετα το 
Πρόγραμμα θεραπευτικού Τουρισμού δε σημείωσε επιτυ¬ 
χία. 

10. Την 250/252/14/30.7.96 απόφαση Δ.Σ. ΕΟΤ, απο¬ 
φασίζουμε: 

Εγκρίνουμε την 250/14/30.7.96 Απόφαση ΔΣ περί 
επανακαθορισμού του στόχου του Προγράμματος Κοινω¬ 
νικού Τουρισμού Ιούηνιος 96 - Μάιος 97 που τέθηκε με 
την 94/6/9.4.96 απόφαση ΔΣ ΕΟΤ και την 532543/32/ 
22.4.96 εγκριτική απόφασή μας: 


α) Στόχος του Προγράμματος Κοινωνικού Τουρισμού 
Ιούνιος 96 - Μάιος 97 θα είναι η επιδότηση συνολικά 
23.000 ατόμων. 

β) Το κόστος της επιδότησης για τη διαφορά των 7.000 
Δ.Κ.Τ. που θα διατεθούν επιπλέον ανέρχεται σε 
145.000.000 δρχ. περίπου, κονδύλι που καλύπτεται από 
την εγκεκριμένη πίστωση στο ΠΔΕ1996, για τα Προγράμ¬ 
ματα της Δ/νσης Η και με ανάλογη μεταφορά των αδιάθε¬ 
των κονδυλίων από το Πρόγραμμα θεραπευτικού Τουρι- 
σμού 1996. 

γ) Κατάτα λοιπά ισχύειη 532543/32/22.4.96 Απόφασή 
μας με την οποία εγκρίθηκε η 94/6/9.4.96 Απόφαση ΔΣ 
ΕΟΤ «περί εφαρμογής του Προγράμματος Κοινωνικού 
Τουρισμού Ιούνιος 96 — Μάιος 97». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Αυγούστου 1996 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



